Den Vest-Sjællandske Avis, 1819-10-09
Nyeste Post-Efterretninger. Den Franske Fregatte Galattea, som den 12te September forlod Algier, er den 15de ankommen med Depescher til Toulon. Den havde været med Skibet Colossen og med den Engelske Eskadre i Algier, som skulde den 16de afseile til Tunis, hvor den forenede Franske og Engelske Eskadre vil indfinde sig sidst i September; de have opholdt sig i tre Dage i Algier, og have den Bestemmelse at communicere de Barbariske Magter Sager af Vig hed. Hvilket Udfald Underhandlingerne med Deyen i Algier have havt, er endnu ubekiendt. Pesten grasserer bestandig i Staden. – Man har nye Efterretninger fra Nordamerika af 21de August, de melde tre Ting: først at den omtalte Avanturier Long, som er faldet ind i den Mexicanske Provinds Texas, har der den 21de Juli plantet den republikanske Fane, tolv Mile paa hiin Side af Sabina Floden, at han venter at kunne den 29de forlægge sit Hovedqvarteer til Nagadoches, og at han har 600 Spanier og Nordamerikanere og 3000 Jndianere under sin Befaling. For det andet at Briggen Hornet er afgaaet d. 21de August til Cadix med Depescher for den Amerikanske Minister i Spanien Hr. Forsyth; og for det tredie at Regieringen skal have givet befaling til at Arbeidsfolkenes Antal paa Skibs værfterne skal fordobles, for at tile med Orlogskibe nes Bygning saameget som mueligt. (J nogle Søestæder i Nordamerika døe vel nogle Mennesker, af den gule Feber, men stærkt grasserer den ikke). Til Modsætning mod disse Søendrustninger i Nordamerika meldes nu ogsaa fra London under 28de Septbr., at en stærk Matrospresning har fundet Sted i Woolwich, og at en lignende forventes i London selv. – Jfølge nye Efterretninger fra England er Afsendelsen af den store Expedition bleven standset ved den gule Febers Udbrud, som bestemt har udbre det sig saavel til Cadix, som til Puerto Real; man frygter endog for at Smitten skal have udbredt, sig til den Expedition som er afgaaet under Cadigali det mindste var Mandskabets Sundhedstilstand, ikke god dengang Flaaden laae ved de Canariske Øer. Det Rygte gientages paa nye, at Kongen af Spanien havde, inden Tractaten om Floridas Aftrædelse blev afsluttet, bortskiænket Kronens Lomainer i denne Colonie til sin Yndling, Hertugen af Alagon, til Greven af Punon Rostro og til sin Privatsecretair Don Vargas. Det er ikke timeligt at Ratificationens Vægring gaaer af uden Krig, da man veed at den Nordamerikanske Regiering, imedens Underbandlingerne stod paa, har bestemt erklæret, at den vil have de Penge udbetalt som den har tilgode hos Spanien, da den i modsat Fald ellers tager Jnsurgenternes Partie. – Bladet Times fortæller: at den Melchiorske Bande fortsætter sine Streiferier ofte lige til Portene af Madrid. – Dette Røver Uvæsen synes at være de Staters Eiendom, hvori den frasse Catholicismus er herskende. J Kongeriget Neapel, hvor man gaaer kraftfuldt tilværks derimod, begynder man temmelig at faae Fred for dem, men man bringer derved Paven alt dette Kieltringpak paa Halsen, som hverken med det Gode eller med det Onde kan faae Bugt med dem. Han har nu udnævnet Oberstlieutenant, Greve Bentivoglig til Chef for de Colonner som man har sat i Bevægelse mod Røverne; men desuagtet tiltage deres Antal, og de sværme bestandig omkring i Egnen ved Hovedstaden selv, dog haaber man med Tiden at kunne faae dem betving ne. De dunkte Efterretninger man har havt om urolige Bevægelser i Sicilien stadfæste sig; thi man hører nu at Kongen har nedsat en Commission af tre Personer for at undersøge det passerede.